רק לא סייר
קל יותר לעצור את הרוח; או בשבי לקחת ענן,; אך בתי, אם רוצה את לנוח; עם סייר אל יהי לך עניין,; ואם זה בגברעם, נירים או יקנעם; הוא לבבות שובר ממש בקבלנות,; בנות הוא מחבב, עוגב ומתלהב; אבל אוהב - אוהב הוא סיירות.; כי סיירות - היא בדמו; אפשר לומר ממש כמו...; כמו שגעון!; כמו שגעון - ממש כמו שכרון!; ואם הוא לן הלילה פה; אז כבר מחר קצה שפמו; נראה לבטח בהרי גליל עליון.; נערה מהראל ושמה לילי,; לצודו ברשתו התערבה,; הוא אמר לה: טוב, טוב, את חכי לי,; רק אקפוץ לסייר ערבה,; מאז היא מחכה יומיים ושנה; ושום סימן, לא מכתבים ולא פרחים,; אז נאנחה הבת: זה טבע של נווד,; כי הוא אוהב - אוהב אבק דרכים.; כי סיירות...; מספרים, במושב מנחמיה; הוא בילה שני לילות בנעימים,; אך הבת זאת סיפרה לאביה,; אז תפסו האבות קלשונים,; ורצו אחריו, עם החופה, עם רב; אבל סייר הרי תמיד הינו סייר,; חמק בין השורות ולא הותיר עקבות; מלבד ניגון בפי בנות הכפר.; כי סיירות...; אבל סוף כל גנב התלייתה,; סיירנו נפל בידה; של אחת תקיפה מכפר-אתא,; הוי מסכן - לא, לא, היא מסכנה!; באלף סיוריו נגררת אחריו; אשתו הסיירית, ובנו הסיירון,; באוהל סיירים, עם שניים פרימוסים; והתינוק - כבר שר את הפזמון.; כי סיירות...; 